**S P R E N D I M A S**

**DĖL PRITARIMO UŽDAROSIOS AKCINĖS BENDROVĖS „ROKIŠKIO VANDENYS“ 2017 METŲ DIREKTORIAUS VEIKLOS ATASKAITAI**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2015 m. kovo 27 d. sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo”, patvirtinto Rokiškio rajono savivaldybės tarybos veiklos reglamento 269, 270 punktais, Rokiškio rajono savivaldybės taryba

n u s p r e n d ž i a:

pritarti uždarosios akcinės bendrovės ,,Rokiškio vandenys“ 2017 metų direktoriaus veiklos ataskaitai (ataskaita pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Leonas Butėnas

PRITARTA

Rokiškio rajono savivaldybės tarybos

2018 m. balandžio 27 d.

sprendimu Nr. TS-

**UŽDAROSIOS AKCINĖS BENDROVĖS „ROKIŠKIO VANDENYS“ 2017 METŲ DIREKTORIAUS VEIKLOS ATASKAITA**

I. BENDRI DUOMENYS

UAB „Rokiškio vandenys“ įmonių registre įregistruota 2002 m. gruodžio mėn. 31 d., juridinio asmens kodas 173741535, buveinė – Ežero g. 3, Rokiškis.

Bendrovės įstatinis kapitalas yra 5 681 296,91 eurai (penki milijonai šeši šimtai aštuoniasdešimt vienas tūkstantis du šimtai devyniasdešimt šeši eurai 91 ct). Jis padalytas į 19 590 679 akcijų. Vienos akcijos nominali vertė yra 0,29 eurai. Įstatinio kapitalo dydis lygus visų bendrovės pasirašytų akcijų nominalių verčių sumai. Visos akcijos priklauso Rokiškio rajono savivaldybei.

UAB „Rokiškio vandenys“ įstatuose, įregistruotuose Juridinių asmenų registre 2016 m. sausio 29 d., nustatyti tokie Bendrovės valdymo organai: visuotinis akcininkų susirinkimas, kolegialus valdymo organas – valdyba ir vienasmenis valdymo organas – bendrovės vadovas. Bendrovės vadovas yra direktorius.

II. DARBUOTOJAI IR DARBO APMOKĖJIMAS

Informaciją apie darbuotojų sudėtį, vidutinį darbo užmokestį:

|  |  |  |
| --- | --- | --- |
|  | Darbuotojų skaičius | Vidutinis darbo  užmokestis, Eur |
| Vadovaujantis personalas | 10 | 1 118 |
| Kiti darbuotojai | 54 | 668 |
| Iš viso | 64 | 738 |

Vidutinis įmonės sąraše esančių darbuotojų skaičius praėjusių finansinių metų pradžioje buvo 64, ataskaitinių finansinių metų pabaigoje 64.

III. TURTAS

Bendrovės ilgalaikio turto sąskaitose apskaitomas nuosavybės teise priklausantis turtas, kuris tarnauja bendrovės veikloje ilgiau nei vienerius finansinius metus ir kurio įsigijimo kaina ne mažesnė nei numatyta ilgalaikio materialaus ir nematerialaus turto nusidėvėjimo (amortizacijos) apskaičiavimo metoduose ir normatyvuose.

Informacija apie ilgalaikį turtą (pagal balanso straipsnius):

|  |  |  |
| --- | --- | --- |
| Eil.Nr. | Ilgalaikio turto grupės pavadinimas | Balansinė vertė, tūkst. Eur |
| 1 | Programinė įranga | 36,81 |
| 2 | Žemė | 1,16 |
| 3 | Pastatai | 176,86 |
| 4 | Statiniai | 2.169,44 |
| 5 | Vandentiekio ir nuotekų tinklai | 6.761,96 |
| 6 | Mašinos ir įrengimai | 2.939,18 |
| 7 | Transporto priemonės | 111,95 |
| 8 | Kita įranga, prietaisai, įrankiai ir įrengimai | 20,50 |
| 9 | Kitas materialus turtas (vandens apskaitos prietaisai) | 39,32 |
| 10 | Nebaigta statyba (ES lėšos) | 401,29 |
|  | **IŠ VISO** | **12.658,47** |

Rokiškio rajono savivaldybės taryba 2014 m. birželio 27 d. sprendimu Nr. TS-123 patvirtino UAB „Rokiškio vandenys“ 2014-2018 metų veiklos ir plėtros planą. Atsižvelgiant į šį planą, 2017 m. buvo atlikti šie darbai ir įsigytas ilgalaikis turtas:

1. - 2017 m. įgyvendinant projektą Nr.05.3.2-APVA-R-014-51-0003 „Vandens tiekimo ir nuotekų tvarkymo sistemų renovavimas ir plėtra Rokiškio rajone“ pastatyti nauji vandens gerinimo įrenginiai (vertė 588,88 tūkst. eurų), iš jų:

* Kamajų kaimo vandens gerinimo įrenginiai, vertė 141,63 tūkst. eurų; (iš jų: ES lėšos – 59,91 tūkst. eurų; bendrovės lėšos - 81,72 tūkst. eurų);
* Jūžintų kaimo vandens gerinimo įrenginiai, vertė 94,88 tūkst. eurų; (iš jų: ES lėšos – 39,54 tūkst. eurų; bendrovės lėšos - 55,34 tūkst. eurų);
* Panemunėlio gelež. st. kaimo vandens gerinimo įrenginiai, vertė 77,79 tūkst. eurų; (iš jų: ES lėšos – 32,89 tūkst. eurų; bendrovės lėšos - 44,90 tūkst. eurų);
* Antanašės kaimo vandens gerinimo įrenginiai, vertė 86,13 tūkst. eurų; (iš jų: ES lėšos – 35,73 tūkst. eurų; bendrovės lėšos - 50,40 tūkst. eurų);
* Kriaunų kaimo vandens gerinimo įrenginiai, vertė 101,13 tūkst. eurų; (iš jų: ES lėšos – 42,26 tūkst. eurų; bendrovės lėšos - 58,87 tūkst. eurų);
* Žiobiškio kaimo vandens gerinimo įrenginiai, vertė 87,30 tūkst. eurų; (iš jų: ES lėšos – 36,23 tūkst. eurų; bendrovės lėšos - 51,07 tūkst. eurų);

1. - Pakeisti 5 siurbliai, vertė 6,40 tūkst. eurų, iš jų:

* Rokiškio vandenvietėje 2 giluminiai gręžinio siurbliai, vertė 2,64 tūkst. eurų;
* Juodupės vandenvietėje 1 giluminis gręžinio siurblys, vertė 3,09 tūkst. eurų;
* Kriaunų perpumpavimo stotyje 1 panardinamas nuotekų siurblys, vertė 0,39 tūkst. eurų;
* Juodupės nuotekų valymo įrenginiuose 1 panardinamas nuotekų siurblys, vertė 0,28 tūkst. eurų.

1. - Juodupės mst. įrengtas naujas gręžinys, vertė 22,615 tūkst. eurų.
2. - Vykdyti vandentvarkos turto perėmimo darbai Ragelių, Gediškių ir Sriubiškių kaimuose bei Duokiškio miestelyje. 2017 m. šiose gyvenvietėse atlikti remonto darbai, sunaudota atsarginių detalių bei medžiagų už 3,70 tūkst. eurų.
3. - 2017 m. bendrovės lėšomis atlikta eksploatuojamo turto remonto darbų už 62,98 tūkst. eurų.
4. - 2017 m. nutiesti vandentiekio ir nuotekų tinklai, vertė 11,12 tūkst. eurų:

* Vandentiekio tinklų įvadas į UAB „Daivida“, ilgis 51 m, vertė 1,56 tūkst. eurų;
* Vandentiekio tinklų įvadas Respublikos g., ilgis 10 m, vertė 0,63 tūkst. eurų,
* Nuotekų tinklai Pagojės g., ilgis 250 m, vertė 3,75 tūkst. eurų;
* Nuotekų tinklai Pušų g., ilgis 96,70 m, vertė 4,55 tūkst. eurų;
* Nuotekų tinklų įvadas Respublikos g., ilgis 10 m, vertė 0,63 tūkst. eurų.

1. - AB „Rokiškio sūris“ įrengtas nuotekų debito apskaitos mazgas ir sumontuota šalto vandens skaitiklių telemetrijos įranga, vertė 3,24 tūkst. eurų.
2. - Rokiškio miesto vandens gerinimo įrenginiuose atliktas valdymo sistemos išplėtimas, vertė 2,43 tūkst. eurų.
3. - Obelių nuotekų valymo įrenginiuose pakeista orapūtė, vertė 4,49 tūkst. eurų.
4. - Rokiškio miesto vandens gerinimo įrenginiuose sumontuota geriamojo vandens dezinfekcijos įranga, vertė 26,40 tūkst. eurų.
5. - Kavoliškio gyvenvietės vandentiekio tinkluose įrengtas slėgį mažinantis vožtuvas, vertė 2,46 tūkst. eurų.
6. - AB „Rokiškio sūris“ įvade sumontuotas atbulinio srauto prevencinis vožtuvas, vertė 3,13 tūkst. eurų.
7. - AB „Rokiškio sūris“ įvade įrengtas vandens filtras su drumstumo matuokliu, vertė 29,76 tūkst. eurų.
8. - Vandenviečių aplinkos tvarkymui įsigytas žolės smulkintuvas (mulčeris), vertė 1,40 tūkst. eurų.
9. - Darbo saugumui tranšėjose užtikrinti įsigytas skydų komplektas, vertė 3,33 tūkst. eurų.
10. - Rokiškio miesto vandenvietės gręžinių valdymui ir duomenų perdavimui atnaujinta telefono stotelė, darbų vertė 0,76 tūkst. eurų.
11. - Rokiškio miesto vandenvietės gręžinių valdymui ir duomenų perdavimui įrengta serverinė spinta, darbų vertė 0,68 tūkst. eurų.
12. - Nuotekų laboratorijai įsigytas nešiojamas oksimetras, vertė 1,61 tūkst. eurų.
13. - Įsigytas daugiafunkcinis instaliacijos matuolis, vertė 1,05 tūkst. eurų.
14. - Įsigytas kompiuteris su programine įranga, vertė 1,55 tūkst. eurų.
15. - Įsigytas automobilis abonentų tarnybai, vertė 9,95 tūkst. eurų.
16. - Įsigytas automobilis vandentvarkos padaliniui, vertė 9,00 tūkst. eurų.
17. - Atnaujinta abonentų ir buhalterinės apskaitos programa bei kainų skaičiavimo modulis, vertė 22,34 tūkst. eurų.
18. - Įsigyta kitos įrangos (mobilus ventiliatorius, vandens apskaitos prietaisai bei kita įranga) už 7,60 tūkst. eurų.

IV. ŪKINĖ VEIKLA, FINANSINIAI VEIKLOS RODIKLIAI

UAB „Rokiškio vandenys“ pagrindinė veikla yra vandens gavyba ir tiekimas bei nuotekų šalinimas ir valymas.

Bendrovės tiekiamo šalto vandens kokybė atitinka Lietuvos higienos normos HN 24:2003 reikalavimus.

Bendrovės į gamtinę aplinką išleidžiamų valytų nuotekų užterštumas neviršija nustatytų leistinos taršos normų.

2017 m. pabaigoje bendrovė eksploatavo 30 vandenviečių, 176,60 km vandentiekio tinklų, 9 nuotekų valymo įrenginius, 112,00 km nuotekų tinklų.

Eksploatuojamose vandenvietėse iš gręžinių išgauta 1 350,50 tūkst. kub. m požeminio vandens, vartotojams pateikta 1 215,90 tūkst. kub. m geriamojo vandens, vartotojams parduota 1 013,40 tūkst. kub. m geriamojo vandens, iš kurių gyventojams – 39 proc., įmonėms – 61 proc.

Eksploatuojamuose nuotekų valymo įrenginiuose išvalyta 2 213,50 tūkst. kub. m nuotekų, iš vartotojų realizuotas nuotekų tvarkymo kiekis 703,70 tūkst. kub. m nuotekų, iš kurių gyventojams – 43,70 proc., pramonei ir kitiems vartotojams – 56,30 proc.

Vadovaudamasi LR geriamojo vandens tiekimo ir nuotekų tvarkymo įstatymo 9 str.1 d. 5 p. ir 34 str. 15 dalimi bei atsižvelgdama į UAB „Rokiškio vandenys“ 2017-01-31 raštu Nr. 3074 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymo“ pateiktą informaciją, Valstybinė kainų ir energetikos kontrolės komisija 2017-02-24 nutarimu Nr. O3-65 „Dėl uždarosios akcinės bendrovės „Rokiškio vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų vienašališko nustatymo“ nuo 2017 m. balandžio 1 d. vienašališkai nustatė teikiamų paslaugų bazines kainas.

Bendrovė per 2017 m. vykdydama pagrindinę veiklą gavo 1 466,30 tūkst. eurų pajamų, iš kurių pajamos už atsiskaitomųjų apskaitos prietaisų priežiūrą ir vartotojų aptarnavimą sudarė 183,07 tūkst. eurų, už vandens tiekimą sudarė 548,81 tūkst. eurų, už nuotekų šalinimą ir valymą – 734,42 tūkst. eurų, kitos pajamos – 12,55 tūkst. eurų. Palyginti su 2016 m. pardavimo pajamos padidėjo 7,46 proc.

Gautoms pajamoms uždirbti sąnaudos sudarė 1 367,87 tūkst. eurų. Per 2017 m. įmonė patyrė 26,22 tūkst. eurų nuostolį. Pagrindinės priežastys įtakojusios nuostolį:

1. Į bazinę paslaugų kainą nebuvo įskaičiuotos veiklos sąnaudos nuotekų tvarkymui (elektros energija, įrenginiai, medžiagos ir kt.). Skaičiuojant bazinę geriamojo vandens tiekimo ir nuotekų tvarkymo kainą pagal Valstybinės kainų ir energetikos kontrolės komisijos kainų nustatymo metodiką leistina nuotekų infiltracijos norma tinkluose - 20 proc., tačiau faktiškai 2017 metais infiltracija siekė 68,21 proc.

2. 10,77 proc. padidėjo darbo užmokesčio sąnaudos, nes padidėjus vandenviečių skaičiui, vandentvarkos padalinių darbininkams buvo mokami priedai už papildomą darbą.

3. Nuostolinga naujai perimamų gyvenviečių vandentvarkos objektų eksploatacija.

4. 11,04 proc. padidėjo mokesčių sąnaudos, nes, pradėjus eksploatuoti naujai perduotas vandenvietes, padidėjo išgaunamo vandens ir išvalomų nuotekų kiekiai, todėl padidėjo ir gamtos išteklių bei gamtos taršos mokesčiai.

Informacija apie bendrovės veiklos rodiklius pagal veiklos rūšis (tūkst. eurų):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pagrindi-niai rodikliai | Van-dens gavyba | Vandens tiekimas | Nuotekų šalini-mas | Nuotekų valymas | Kita veikla | Apskai-tos  veikla | Netie-sioginė veikla | Admini-stracinė veikla | Viso |
| **Pajamos** |  | **548,81** | **734,42** |  | **15,09** | **183,07** |  |  | **1 481,39** |
| **Sąnaudos**  **iš viso:** | **248,79** | **267,71** | **187,61** | **378,79** |  | **156,85** | **118,15** | **149,70** | **1 500,19** |
| Darbo  užmokesčio sąnaudos | 60,27 | 73,51 | 81,26 | 136,20 |  | 85,60 | 61,08 | 69,22 | 567,14 |
| Socialinio draudimo sąnaudos | 18,79 | 22,87 | 25,30 | 42,40 |  | 26,63 | 19,03 | 21,58 | 176,60 |
| Ilgalaikio turto nusidėvėjimo sąnaudos | 31,28 | 71,01 | 35,37 | 46,82 |  | 7,42 | 9,90 |  | 201,80 |
| Medžiagų, atsarginių dalių sąnaudos | 10,88 | 30,94 | 6,67 | 10,81 |  | 8,54 | 10,45 |  | 67,38 |
| Kuro sąnaudos |  | 8,38 | 4,41 | 5,19 |  | 2,44 | 2,95 |  | 23,37 |
| Elektros energijos sąnaudos | 28,76 | 38,03 | 26,45 | 108,62 |  |  | 5,05 |  | 206,91 |
| Šildymo sąnaudos | 1,66 |  |  | 6,07 |  |  |  | 1,90 | 9,63 |
| Mokesčių sąnaudos | 77,97 | 1,30 | 1,73 | 10,22 |  | 0,07 | 0 | 0,11 | 91,40 |
| Dumblo tvarkymo sąnaudos |  |  |  |  |  |  |  |  |  |
| Laboratorijų paslaugų sąnaudos |  | 9,94 |  | 5,41 |  |  |  |  | 15,35 |
| Kitos  pagrindinės veiklos sąnaudos | 19,18 | 11,73 | 6,42 | 7,05 | 5,14 | 21,01 | 9,69 | 56,89 | 137,11 |
| ***Veiklos pelnas/***  ***nuostolis*** |  |  |  |  |  |  |  |  | **-26,22** |

Informacija apie priskaičiuotus ir sumokėtus mokesčius (tūkst. eurų):

|  |  |  |  |  |  |  |  |
| --- | --- | --- | --- | --- | --- | --- | --- |
|  | Socialinio draudimo mokesčiai | Gyven-tojų pajamų mokestis | Pridėtinės vertės mokestis | Gamtos išteklių mokestis | Aplinkos taršos mokestis | Nekil-nojamojo turto mokestis | Kiti mokesčiai rinkliavos |
|  |  |  |  |  |  |  |  |
| Priskaičiuota | 232,54 | 64,61 | 447,87 | 77,58 | 8,48 | 0,26 | 5,08 |
| Sumokėta | 232,33 | 64,61 | 446,55 | 75,56 | 6,41 | 0,26 | 5,08 |

Informacija apie priskaičiuotus ir sumokėtus mokesčius (tūkst. eurų):

Pirkėjų skolos 2017 m. gruodžio 31 d. buvo 191,16 tūkst. eurų, iš jų:

- juridinių asmenų skolos už vandens tiekimą ir nuotekų tvarkymą – 73,80 tūkst. eurų;

- gyventojų skolos už vandens tiekimą ir nuotekų tvarkymą – 101,42 tūkst. eurų;

- abejotinos juridinių asmenų skolos – 0,92 tūkst. eurų;

- abejotinos fizinių asmenų skolos – 13,37 tūkst. eurų;

- kitos pirkėjų skolos – 1,65 tūkst. eurų.

2017 m. ilgalaikių įsipareigojimų įmonė neturėjo. Trumpalaikius įsipareigojimus sudarė 1 mėn. skolos tiekėjams, todėl įmonė galėjo laiku atsiskaityti su tiekėjais, darbuotojais ir biudžetu.

Įmonės įsipareigojimai 2017 m. gruodžio 31 d. yra 499,78 tūkst. eurų, iš jų:

- skolos ES projektų paslaugų tiekėjams – 396,68 tūkst. eurų;

- skolos paslaugų tiekėjams – 43,36 tūkst. eurų;

- su darbo santykiais susiję įsipareigojimai – 18,80 tūkst. eurų;

- mokėtini mokesčiai – 40,93 tūkst. eurų.

V. VEIKLOS PLANAI IR PROGNOZĖS

2018 m. bendrovė toliau vykdys 2014-2018 metų veiklos ir plėtros planą. 2018 m. planuojamos veiklos:

1. 2017 m. gegužės 2 d. su Aplinkos projektų valdymo agentūra pasirašyta projekto Nr.05.3.2-APVA-R-014-051 „Vandens tiekimo ir nuotekų tvarkymo sistemų renovavimas ir plėtra Rokiškio rajone“ finansavimo sutartis 3 494,47 tūkst. eurų sumai, iš kurių 1 859 tūkst. eurų ES lėšos ir 1 634,73 tūkst. eurų bendrovės lėšos.

Pagal šią sutartį 2018 m. bus atliekamos šios veiklos: Juodupės vandens gerinimo įrenginių rekonstrukcija, vandentiekio ir nuotekų tinklų statyba ir rekonstrukcija Kavoliškio, Bajorų, Raišių, Laibgalių k. ir Rokiškio m. bei Laibgalių nuotekų valymo įrenginių statyba. Kadangi bendrovė tokių lėšų sukaupusi neturi, todėl reikės imti paskolą. 2017 m. birželio 21 d. su Lietuvos Respublikos finansų ministerija pasirašyta paskolos sutartis Nr. 1S-38.

2. Siekiant pagerinti tiekiamo geriamojo vandens kokybę numatoma pasinaudoti parama pagal finansavimą iš Lietuvos kaimo plėtros 2014-2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sritį „ Parama investicijoms į visų rūšių mažos apimties infrastruktūrą“. Finansuojamos veiklos – vandens gerinimo įrenginių statyba. Numatoma statyti vandens gerinimo įrenginius Salų, Panemunėlio miesteliuose, Apaščios, Kalvių, Kazliškio, Aleksandravėlės kaimuose. Planuojama gauti apie 400 tūkst. eurų ES lėšų, bendrovė turėtų prisidėti apie 90 tūkst. eurų.

3. 2018 m. planuojama perimti Didsodės, Sėlynės, Pakriaunių, Zarinkiškių kaimų vandentvarkos objektus.

4. Giluminių gręžinių siurblių keitimas (8,8 tūkst. eurų).

5. Vandens apskaitos prietaisų pirkimas (13,80 tūkst. eurų).

6. Nenaudojamų giluminių gręžinių likvidavimas (1,2 tūkst. eurų).

7. Rokiškio vandenvietės aptvėrimas (9,60 tūkst. eurų).

8. Nuotekų siurblinių Nr.1, Nr.2, Nr.3 renovacija (2,90 tūkst. eurų).

9. Vandenviečių dispečerizacija (2,90 tūkst. eurų).

10. Kompiuterinės įrangos atnaujinimas (1,50 tūkst. eurų).

11. Hidrodinaminės asenizacinės mašinos įsigijimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rokiškio rajono savivaldybės tarybai**

**AIŠKINAMASIS RAŠTAS**

**PRIE SPRENDIMO PROJEKTO ,,DĖL PRITARIMO UŽDAROSIOS AKCINĖS BENDROVĖS „ROKIŠKIO VANDENYS“ 2017 METŲ DIREKTORIAUS VEIKLOS ATASKAITAI“**

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti bendrovės direktoriaus veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

**Sprendimo projekto esmė.**

Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai UAB ,,Rokiškio vandenys”, kurioje visos akcijos priklauso Rokiškio rajono savivaldybei, direktoriaus 2017 metų veiklos ataskaita. Ataskaitoje pateikti duomenys apie bendrovę, darbuotojus, jų darbo apmokėjimą, turtą, bendrovės ūkinę veiklą, finansinius rodiklius, bendrovės veiklos planai.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų.

**neigiamos** – nebus.

**Sprendimo nauda Rokiškio rajono gyventojams.**

Direktoriaus ataskaita yra vieša, ir Rokiškio rajono savivaldybės gyventojai gali išsamiai susipažinti su bendrovės veikla, teikiamomis paslaugomis, gali teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus

vedėjo pavaduotoja Vida Gindvilienė